Referat Stiftende Generalforsamling FYR SYD 16/6 2020 kl. 16.30

Kaffestuen, Afdeling for Røntgen og Scanning, Plan 3, Indgang T, Kolding Sygehus

Til stede:

Kiya, Mohammad, Regnar, Sune, Ellen, Martina, Peter, Dennis, Maria

1. **Velkommen og forslag til foreningsgrundlaget**

Der er i vores region indtil nu ikke stiftet en interesseorganisation for yngre læger i radiologien. Der har været stigende efterspørgsel, og det er målet med generalforsamlingen at etablere en sådan forening mhp. at styrke interessen for radiologien blandt yngre læger i vores region bl.a. ved afholdelse af faglige og sociale arrangementer.

1. **Valg til bestyrelse, følgende blev valgt:**

Formand: Ellen

Næstformand: Mohammad

Kasserer: Kiya

Administrator og webansvarlig : Regnar

Bestyrelsesmedlem: Peter

Suppleant: Martina

1. **Vedtægter**

FYRs (østs) vedtægter blev gennemgået, revideret og vedtaget ved fælles beslutning. De er vedhæftet separat.

1. **Økonomi**

Det vedtages at medlemskab i foreningen er kontingentfrit. Der betales i forbindelse med deltagelse i arrangementer. Foreningen er som udgangspunkt en non-profit organisation, der ikke kan stifte gæld – se mere herom i vedtægterne. Kasserer søger DRS om tilskud og kontakter FYR øst omkring opsætning af deres økonomi, oprettelse af konto og mobilepay og står for dette i samråd med formand og bestyrelse.

1. **Faglige og sociale arrangementer**

Det tilstræbes at der afholdes faglige arrangementer ca. hvert kvartal. Desuden julefrokost og sommerfest. Vi aftaler dato for kommende arrangement i oktober, se nedenfor. Det aftales at medlemmerne af bestyrelsen går i tænkeboks mht emne og underviser og at vi aftaler dette nærmere skriftligt i facebookgruppen for bestyrelsen.

1. **Web og hjemmeside**

Regnar opretter gruppe på facebook for bestyrelsen. Bestyrelsesmedlemmer gøres til administratorer på FYR-Syds facebookprofil for øvrige ordinære medlemmer. Regnar står for den overordnede administration af profilen, alle i bestyrelsen er velkomne til at bidrage, godkende anmodninger etc.

Det aftales at vi forsøger at tage udgangspunkt i FYR Østs hjemmeside og at vi prøver at få et faneblad her, der hedder FYR SYD. Regnar kontakter administratoren for FYR Øst.mhp. at få dette iværksat. Ellen forfatter en tekst om baggrund for foreningen, ligesom vedtægterne skal lægges op, bestyrelsesmedlemmer, kommende faglige arrangementer, referater af bestyrelsesmøder og generalforsamlinger etc.

Medlemmer optages i foreningen ved kontakt per mail til bestyrelsen, jf. vedtægterne. Peter udarbejder oversigt over medlemmer

1. **Dato for næste generalforsamling:** 11. juni 2021

**Dato for næste bestyrelsesmøde:** 3. september 2020

**Dato for næste faglige møde:** 1. oktober 2020

1. Eventuelt og indkomne forslag

Mødedeltagelse over zoom? Behandles på kommende møde